5.

Lisatakse järgmine artikkel 4a: “Artikkel 4a Teenust osutava RKP kaudu teostatud piiriüleste maksete kord Käesoleva artikli sätteid kohaldatakse kahepoolse liite kaudu tehtud või tehtavate piiriüleste maksete korra suhtes. a) Liite kirjeldus Kahepoolse liite kaudu piiriülese makse teostamisel: — teenust osutavat RKPd loetakse kas vastuvõtvaks või saatvaks RKPks kohustuste ja vastutuse osas, mis seonduvad piiriülese makse töötlemisega sidussüsteemi kaudu, saatva või vastuvõtva RKP/EKP ees, — ühendatud RKPd loetakse kas vastuvõtvaks või saatvaks RKPks kohustuste ja vastutuse osas, mis seonduvad vastuvõtva/saatva osaleja reaalajalise brutoarvelduste konto krediteerimise/debiteerimisega. b) Ühendatud RKP konto avamine ja kasutamine 1. Teenust osutav RKP avab oma raamatupidamises ühendatud RKP jaoks eurokonto. 2. Teenust osutav RKP annab ühendatud RKP–le piiramatu tagatiseta krediidivõimaluse. 3. Ühendatud RKP reaalajalises brutoarveldussüsteemis osaleja poolt algatatud piiriüleste maksete teostamiseks debiteerib teenust osutav RKP ühendatud RKP kontot ja krediteerib teenust osutava RKP osaleja reaalajalise brutoarveldussüsteemi kontot või krediteerib vastuvõtva RKP/EKP sisekontot teenust osutava RKP juures. Ühendatud RKP reaalajalises brutoarveldussüsteemis osaleja jaoks piiriülese makse teostamiseks debiteerib teenust osutav RKP saatva RKP/EKP sisekontot või debiteerib teenust osutava RKP osaleja reaalajalist brutoarvelduskontot ja krediteerib ühendatud RKP kontot. c) Teenust osutava RKP ja ühendatud RKP kohustused ja vastutus 1. Kontrollimine a) Oma andmevahetuse süntaksi ja õigsuse eest vastutavad nii ühendatud RKP kui teenust osutav RKP ja nad peavad kokku leppima vastava andmete suhtes kohaldatava standardi osas. b) Ühendatud RKP-lt maksekorralduse saamisel kontrollib teenust osutav RKP viivitamata kõiki kohaseks töötlemiseks vajalikke maksekorralduse üksikasju. Juhul kui teenust osutav RKP leiab maksekorralduse tagasilükkamiseks süntaksi vigu või muid põhjusi, jätab ta vastava makse teostamata ja käsitleb andmeid ja maksekorraldust kooskõlas teenust osutava RKP ja ühendatud RKP vahel kokku lepitud erireeglitega. 2. Arveldamine a) Ühendatud RKP reaalajalises brutoarveldussüsteemis osaleja poolt algatatud piiriülese makse teostamiseks debiteerib ühendatud RKP oma osaleja kontot ja esitab teenust osutavale RKP-le maksekorralduse kooskõlas ühendatud RKP ja teenust osutava RKP vahel kokku lepitud tingimustega. b) Kui teenust osutav RKP on kontrollinud artikli 4a lõike c punkti 1 alapunktiga b kooskõlas esitatud maksekorralduse kehtivust, peab teenust osutav RKP viivitamata: i) debiteerima ühendatud RKP kontot ja ii) saatma ühendatud RKP-le positiivse kinnituse. c) Ühendatud RKP konto debiteerimisel peab teenust osutav RKP viivitamata krediteerima oma riigisiseses reaalajalises brutoarveldussüsteemis osaleja reaalajalist brutoarvelduskontot või töötlema makse sidussüsteemi kaudu kooskõlas artikliga 4. Kui teenust osutav RKP saab vastuvõtvalt RKP-lt/EKP-lt positiivse või negatiivse kinnituse, peab ta selle edastama ühendatud RKP-le. d) Teenust osutava RKP reaalajalises brutoarveldussüsteemis osaleja poolt algatatud piiriülese makse saatmiseks ühendatud RKP reaalajalises brutoarveldussüsteemis osalejale, krediteerib teenust osutav RKP ühendatud RKP kontot maksekorralduse kättesaamisel viivitamata. Seejärel krediteerib ühendatud RKP viivitamata ühendatud RKP reaalajalises brutoarveldussüsteemis osaleja kontot. e) Reaalajalises brutoarveldussüsteemis, mis ei ole teenust osutava RKP reaalajaline brutoarveldussüsteem, osaleja poolt algatatud piiriülese makse saatmisel ühendatud RKP reaalajalises brutoarveldussüsteemis osalejale, peab teenust osutav RKP maksekorralduse saamisel saatvalt RKP-lt/EKP-lt: i) läbi viima artikli 4 lõike d punktis 1 ja artikli 4 lõike d punkti 2 alapunktis a kirjeldatud menetluse; ii) seejärel krediteerima ühendatud RKP kontot ja teatama sellest ühendatud RKP-le ja iii) seejärel saatma saatvale RKP-le/EKP-le positiivse kinnituse. Allpunkti ii teate saamisel peab ühendatud RKP viivitamata krediteerima oma reaalajalises brutoarveldussüsteemis osaleja kontot. f) Teenust osutav RKP peab võtma kõik vajalikud ühendatud RKPga kokkulepitud meetmed, et tagada ühendatud RKP reaalajalises brutoarveldussüsteemis osaleja konto krediteerimiseks vajaliku teabe ja andmete mis tahes juhul kättesaadavus ühendatud RKP-le. g) Ühendatud RKP reaalajalise brutoarveldussüsteemi tööaeg peab vastama lisa IV sätestusele. 3. Lõplikkus Kahepoolse liite kaudu töödeldavate piiriüleste maksete lõplikkus määratakse kooskõlas artikli 4 lõike c punktis 2 ja artikli 4 lõike d punktis 2 sätestatud reeglitega. 4. Maksekorralduse teostamise vastutuse üleminek Ühendatud RKP reaalajalises brutoarveldussüsteemis osaleja poolt algatatud piiriülese makse korralduse teostamise vastutus läheb ühendatud RKP-lt üle teenust osutavale RKP-le hetkel, kui debiteeritakse ühendatud RKP kontot teenust osutava RKP juures ja läheb üle vastuvõtvale RKP-le/EKP-le kooskõlas artikli 4 lõikega e. Ühendatud RKP reaalajalises brutoarveldussüsteemis osaleja piiriülese maksekorralduse teostamise vastutus läheb saatvalt RKP-le üle teenust osutavale RKP-le, kui saatev RKP/EKP on saanud positiivse kinnituse, nagu kirjeldatud artikli 4a lõike c punkti 2 alapunkti e allpunktis iii. d) Veakäsitluskord Artikli 4 lõikes f sätestatud korda kohaldatakse ühendatud RKP suhtes. e) Suhe võrguteenuse pakkujaga Kõik ühendatud RKPd ja EKP peavad olema ühendatud võrguteenuse pakkujaga või peab neil olema vastav sisendkoht. Kahju kandnud ühendatud RKP peab kohaldatavate õigusnormide rikkumise korral nõudma võrguteenuse pakkujalt hüvitist ja ühendatud RKP peab esitama mis tahes nõude otse võrguteenuse pakkujale. f) Teave osalejatele Kõik RKPd teatavad oma reaalajalises brutoarveldussüsteemis osalejatele, et teenust osutava RKP antud positiivne kinnitus seoses piiriüleste maksetega ühendatud RKP reaalajalises brutoarveldussüsteemis osalejale tõendab, et krediteeriti ühendatud RKP kontot teenust osutava RKP juures, kuid ei tõenda, et krediteeriti vastuvõtva osaleja kontot ühendatud RKP juures. RKPd muudavad oma riigi reaalajalise brutoarveldussüsteemi õigusnorme vastavalt, kui vaja.”